open-index/open-wikipedia-markdown huggingface dataset:
Renhold

**Renhold** beskriver alt som har med fjerning av støv, skitt og uønskede væsker på alle områder der mennesker er avhengige av et rent og oversiktlig miljø, inklusive gaterenhold og klesvask. Da man hadde husmorskoler, var renhold og hygiene et viktig fag. Mye av dette er blitt forenklet i dagens husholdninger med innføring av støvsuger, vaskemaskin, tørketrommel og nye vaske- og støvtørringsmidler.

**Renhold** har de siste årene utviklet seg til et eget fag med kurs på videregående skole eller teorikurs og fagprøve på arbeidsplassen. Godt renhold er en fornuftig investering, for et rent arbeidsmiljø øker trivselen og minsker sykefraværet. Resultatet er bedre produktivitet. 

## Arbeidstilsynet
Arbeidstilsynet har engasjert seg i problematikken rundt renhold og definert renhold som forebyggende helsearbeid som har en direkte betydning for helsen. Nye undersøkelser har skapt en høyere bevissthet om sammenhengen mellom kvaliteten på renhold og slimhinneirritasjon, astma og allergi. Hensikten med renhold er å fjerne smuss og forurensninger fra innemiljøet. Dette er ikke bare av estetiske grunner, men også for å unngå kontakt med, og innånding av, irriterende bakterier, sporer og støv. Hvilke kjemikalier, metoder og utstyr som brukes, i tillegg til hyppighet og grundighet, vil være avgjørende for effektiviteten av renhold.  

Renholdere er særlig utsatt for belastningsskader. Derfor har Arbeidstilsynet utarbeidet en brosjyre som tar opp problematikken rundt renhold og lovverket. Se under eksterne lenker.

## Godkjenning av renholdsvirksomhet i Norge
Fra 1. september 2012 må alle virksomheter som tilbyr renholdstjenester i Norge godkjennes av Arbeidstilsynet. Det er forbud mot og forbundet med straffansvar å kjøpe renholdstjenester fra virksomheter som ikke er godkjent. 

## Referanser


## Eksterne lenker
* Arbeidstilsynet: Arbeidsmiljø for renholdere, besøkt 2. sept 2010
Caroline County (Maryland)

**Caroline County** er et fylke i den amerikanske delstaten Maryland. Det ligger øst i staten og det grenser mot Talbot County i vest, Dorchester County i sør og Queen Anne's County i nord. Det har også grense mot delstaten Delaware i øst. 

Caroline Countys totale areal er 844 km² hvorav 15 km² er vann. I 2000 hadde fylket  innbyggere. Administrasjonssenteret ligger i byen Denton.

Fylket ble grunnlagt i 1773 av land som ble avskilt fra fylkene Dorchester og Queen Anne's County. Det har fått sitt navn etter Caroline Eden, datter til den 5. baron av Baltimore, Charles Calvert, og søster til den 6. baron av Baltimore, Frederick Calvert.

## Eksterne lenker
* 
* Caroline County Fair
* ''Times-Record'', Fylkets avis
* openstreetmap, Geografisk plassering
Bradford (Park Avenue) AFC

**Bradford Association Football Club**, vanligvis kalt **Bradford (Park Avenue)**, er en engelsk fotballklubb som spiller i Northern Premier League. Klubben ble stiftet i 1907, ble valgt inn i The Football League i 1908 og ble degradert fra The Football League i 1970. «Avenue», som er kallenavnet til Bradford Park Avenue, spiller hjemmekampene sine på Horsfall Stadium i Bradford. Byen Bradford ligger i den engelske regionen Yorkshire og Humber.

Fram til 1973 spilte klubben sine hjemmekamper på Park Avenue. I sesongen 1973-74 ble hjemmekampene spilt på Valley Parade, hjemmebanen til rivalen Bradford City. Klubben ble slått konkurs og nedlagt i 1974, men gjenoppsto i 1987. 

## Meritter
* Beste ligaresultat: Nr. 9 i 1. divisjon i 1914/15.
* Vinner av 3. divisjon (nord): 1927/28.
* Beste resultat i FA-cupen: Kvartfinale i 1912/13, 1919/20 og 1945/46.
* Beste resultat i Ligacupen: 3. runde i 1962/63.
* Beste resultat i FA Trophy: 4. runde i 1998/99.
* Beste resultat i FA Vase: 2. runde i 1994/95.

## Kjente spillere
* Jack Crayston, som senere spilte for Arsenal og .
* Kevin Hector, som senere spilte for Derby County og .
* Lee Shackleton, som senere spilte for Newcastle United, Sunderland og .
* Paddy Kenny, som senere spilte for Sheffield United og .
* Ron Greenwood, senere manager for West Ham og England.

## Eksterne lenker
*  Klubbens offisielle hjemmeside 
*  Oversikt over klubbens resultater i liga og cup
Talbot County (Maryland)

**Talbot County** er et fylke i den amerikanske delstaten Maryland. Det ligger øst i staten og det grenser mot Queen Anne's County i nord, Caroline County i øst, Dorchester County i sør og mot Chesapeake Bay i vest. 

Talbot Countys totale areal er  km² hvorav 538 km² er vann. I 2000 hadde fylket  innbyggere. Administrasjonssenteret ligger i byen Easton.

Fylket ble grunnlagt i 1661 av land som ble utskilt fra fylkene Dorchester og Queen Anne's County. Det har fått sitt navn etter Grace Talbot, søster til 2. baron av Baltimore Cæcilius Calvert.

## Eksterne lenker
* 
* Local Information on Talbot County
* OpenStreetMap, geografisk plassering
Duefugler

* duefamilien

**Duefugler** er en orden som kun består av den tallrike duefamilien (Columbidae). Tidligere ble også drontefamilien (Raphidae) regnet til duefugler, men ny kunnskap om disse artene har ført til at de nå inngår delgruppen Raphinae i duefamilien. Sandhønsfamilien har også blitt regnet som en delgruppe av duefuglene, men har senere blitt skilt ut i en egen orden.

## Biologi
Duefugler har et kranium som minner om måkenes. Brystmuskulaturen er kraftig, og baktærne velutviklede. Fjærene sitter løst og mangler dun, i stedet er dekkfjærene dunaktige.

De eter stort sett frø, og har en velutviklet krås. Neseborene kan stenges, og de kan drikke uten å løfte hodet.

## Fylogeni
Kladogrammet er i henhold til Jarvis, E.D. *et al.* (2014).

## Referanser




## Eksterne lenker
*
Asyl

**Asyl** eller **Asylum** kan vise til:

* Asylum (antikken), tilfluktssted for forfulgte
* Politisk asyl, fristed (i fremmed land) for en flyktning
* Kirkeasyl
* Sinnssykeasyl, eldre betegnelse for psykiatrisk sykehus (f.eks. Kriminalasylet)
* Barneasyl, eldre betegnelse for et tilholdssted eller daghjem for fattige barn under skolepliktig alder
* Asylet (TV-serie), norsk ungdomsserie som gikk på NRK-TV i 1990-årene
* Asylet (Oslo), en bygning på Grønland i Oslo
Politisk asyl

**Politisk asyl** er den beskyttelsen en stat kan gi forfulgte personer under sin jurisdiksjon, først og fremst på sitt territorium, men også på sine ambassader og om bord på fartøyer under nasjonens flagg.

## Bakgrunn
Personer som har en velgrunnet frykt for forfølgelse har, ifølge Flyktningkonvensjonen av 1951, krav på status som flyktning, eller politisk asyl. Asylsøkere er personer som spontant ankommer et annet land uten på forhånd å være anerkjent som flyktning. Bakgrunnen for søknaden om asyl bunner oftest i politiske, etniske og/eller religiøse årsaker. Dersom søknaden innvilges i mottakerlandet, får personen asyl. Internasjonalt er det FNs høykommissær for flyktninger som overvåker flyktningers rettigheter.

Ifølge folkeretten har en stat rett til å holde sitt område åpent for andre lands statsborgere, og denne asylretten er ubetinget med mindre utleveringsavtale foreligger. Det blir ikke sett på som en uvennlig handling mot flyktningens hjemland å gi politisk asyl. Det følger imidlertid ikke av folkeretten noen generell plikt til å gi noen politisk asyl, i betydningen varig oppholdstillatelse. Visse forpliktelser følger av Flyktningkonvensjonen og andre internasjonale avtaler, men ut over dette avhenger individets praktiske rettsstilling av lovgivningen i det enkelte land.

## Norge
Ordningen med politisk asyl, «asylinstituttet», defineres slik av Utlendingsdirektoratet: 

«Hensikten med asylinstituttet er at mennesker som trenger det skal kunne søke beskyttelse i et annet land. To viktige forutsetninger må være til stede for at dette skal fungere. For det første at stater slutter seg til og står ved sine internasjonale forpliktelser, for det andre at asylinstituttet har støtte i befolkningen.»

Merk at ordet **«asylinstituttet»** er en litt absurd konstruksjon, da ordet institutt har definisjon "en institusjon som har forskning og/eller utdanning som sin hovedoppgave". Det har kanskje blitt blandet sammen med ordet institusjon, der en av betydningene er "innretning eller sedvane". I regelen kan man i stedet for «asylinstituttet» mye heller si «asylordningen».

## Se også
*Asyl
*Asylmottak

## Referanser


## Eksterne lenker

* Om statlig asyl, fra *[[Store norske leksikon]]*
Dorchester County (Maryland)

**Dorchester County** er et fylke i den amerikanske delstaten Maryland. Det ligger sørøst i staten og det grenser mot Talbot County i nordvest, Caroline County i nordøst og mot Wicomico County i sørøst. Det har også grense til delstaten Delaware i øst og mot Chesapeake Bay i vest. 

Dorchester Countys totale areal er  km² hvorav  km² er vann. I 2000 hadde fylket  innbyggere. Administrasjonssenteret ligger i byen Cambridge.

Fylket ble grunnlagt i 1669 og har fått sitt navn etter greven av Dorset som var venn til familien Calvert, grunnleggere av kolonien Maryland.

## Eksterne lenker
* 
* Dorchester County Tourism
* Dorchester County Economic Development
* OpenStreetMap geografisk plassering
Isaac Isaacsz

**Isaac Isaacsz** (født 1599, død ca. 1649), var en nederlandsk kunstner som blant annet virket i Danmark. Han var sønn av Pieter Isaacsz og Suzanna Willemsdatter Craeyborn.

## Malerier
*«Harald Klaks besøk hos keiser Ludvig» (1640)
*«Øresund» (1622)

## Referanser
Holger-Madsen

**Holger-Madsen**, egentlig *Holger Madsen*, (født 11. april 1878, død 30. november 1943) var en dansk skuespiller og regissør.  

Holger-Madsen scenedebuterte som skuespiller ved Rønnes Teater 1896. Han gjestespilte ved ulike teater frem til 1905 da han engasjerte seg til Casinos faste skuespillere. Han debuterte som filmskuespiller i 1907 i filmen *Den sorte hertug*. Han produserte sin første egne film i 1912. Han ble ansatt av Nordisk Film som manusforfatter, regissør og skuespiller. 
 
## Regi
* 1936 – *[[Sol over Danmark]]*
*1928 – *Die seltsame Nacht der Helga Wanger*
*1919 – *Har jeg ret til at tage mit eget liv*
*1916 – *Præstens datter*
*1915 – *Hvor Sorgerne glemmes*
*1914 – *Børnevennerne*
*1913 – *Mens Pesten Raser*

## Filmroller
*1932 – *Med fuld musik*
* 1931 – *[[Presten i Vejlby (film fra 1931)|Presten i Vejlby]]*
* 1911 – *[[Den sorte doktor]]*
*1908 – *Sherlock Holmes*

## Filmmanus
*1936 – *Gifte meg - nei takk!*  
*1928 – *Die seltsame Nacht der Helga Wangen* 
*1925 – *[[Ein Lebenskünstler]]* 

## Referanser


## Eksterne lenker
*
Elisabeth Bergner

**Elisabeth Bergner** (født 22. august 1897 i Drohobycz i Østerrike-Ungarn, nåværende Drohobytsj i Ukraina, død 12. mai 1986 i London) var en tysk skuespiller.

Bergner scenedebuterte 1915 i Innsbruck.
 
## Filmografi
* 1984 – *Wenn ich dich nicht hätte* 
* 1970 – *Der Kurier des Zaren*
* 1937 – *Dreaming Lips* 
* 1924 – *Nju*

## Producent
* 1928 – *Doña Juana* 
* 1926 – *Der Geiger von Florenz*
* 1924 – *[[Der Evangelimann (stumfilm)|Der Evangelimann]]* 
* 1924 – *Nju* 

## Referanser


## Eksterne lenker
*
Wicomico County

**Wicomico County** er et fylke i den amerikanske delstaten Maryland. Det ligger sørøst i staten og det grenser mot Dorchester County i nordvest, Somerset County i sørvest og mot Worcester County i sørøst. Det har også grense til delstaten Delaware nord. 

Wicomico Countys totale areal er  km² hvorav 59 km² er vann. I 2010 hadde fylket 98 733 innbyggere. Administrasjonssenteret ligger i byen Salisbury.

Fylket ble grunnlagt i 1867 av land som ble utskilt fra fylkene Somerset og Worcester County. Det er oppkalt etter elven Wicomico River som i sin tur har fått navnet fra det indianske begrepet *wicko mekee* som betyr *sted der hus er bygd*.

## Referanser


## Eksterne lenker
*
Charles Aznavour

**Charles Aznavour** (født **Shahnour Vaghenag Aznavourian**; 1924–2018) var en fransk visekomponist, sanger og skuespiller av armensk opprinnelse. Aznavour var i en årrekke en av Frankrikes mest populære sangere. Han fikk sitt kommersielle gjennombrudd da Édith Piaf (1915–1963) tok ham under sine vinger og omtalte ham som «et fordømt geni» (fransk: «le génie con»). Hun overtalte ham også til å bli med på hennes turné i Frankrike og USA i 1947 og 1948. 

Aznavour ble i mai 2009 ambassadør for Armenia i Sveits. I 2004 ble han offisielt gitt tittelen Nasjonalhelt av Armenia.

## Liv og virke
### Bakgrunn
Aznavour ble født i bydelen Quartier Latin i Paris. Han hadde en søster, Aïda Aznavour-Garvarentz.

### Chansons
I årenes løp ga han ut over hundre plater, på mange språk. Han skrev selv tekstene til svært mange av sangene han fremførte; i tillegg skrev han sangtekster for en rekke andre plateartister; deriblant Edith Piaf, Eddie Constantine, Joe Dassin, Juliette Gréco, Johnny Hallyday, Sylvie Vartan, Serge Gainsbourg, Maurice Chevalier, Mireille Mathieu og Bob Dylan. 

Tekstene handler ofte om kjærlighet. Noen av de mest kjente av sangene han selv fremførte og spilte inn er *La bohème, La Mamma, [[Hier encore]], Que c’est triste Venise, She, Mourir d’aimer, Paris au mois d’août, Je m’voyais déjà, Les Comédiens, Tu t’laisses aller*, *Emmenez-moi, Comme ils disent, Pour faire une jam.*

### Skuespiller
Som skuespiller medvirket  Aznavour i over 70 filmer. Sin siste filmrolle hadde han i 2006 i *The Colonel.*

### Familie
Aznavour var gift tre ganger. I 1946 giftet han seg med Micheline Rugel, ett år etter fikk de datteren Seda, som ble sangerinne. I 1952 ble sønnen Charles født. Etter fem år ble foreldrene skilt. I 1955 giftet Aznavour seg med Evelyne Plessis. Dette ekteskapet holdt til 1960. De fikk sønnen Patrick (født&nbsp;1956). 

I 1966 ble Aznavour kjent med svenske Ulla Ingegerd Thorssell. Den 11.&nbsp;januar 1967 giftet de seg. Den 12.&nbsp;januar 1968 ble de i tillegg viet av den armenske erkebiskopen i den armenske katedralen Saint-Grégoire-l’Illuminateur i Paris. De fikk tre barn: Katia (født&nbsp;1969), Misha Lev (født&nbsp;1971) og Nicolas (født 1977).

## Filmografi (utvalg)
Fra 1936 til 2006 medvirket Charles Aznavour i 57 spillefilmer. I tillegg var han med i flere TV-serier og TV-filmer.

Blant spillefilmene han hadde roller i kan nevnes:
* 1960 – *[[Skyt på pianisten]]*
* 1968 – *[[Candy (film fra 1968)|Candy]]*

## Referanser


## Eksterne lenker
* 
* 
* 
*
Michel Auclair

**Michel Auclair** født *Vladimir Vujovic* (født 14. september 1922 i Koblenz i Tyskland, død 7. januar 1988 i Fayence i Frankrike) var en fransk skuespiller.  Auclair vokste opp med en serbisk far og fransk mor. 

## Filmografi
* 1946 &ndash; *[[Skjønnheten og udyret (1946)|Skjønnheten og udyret]]*
* 1952 &ndash; *Fest i Paris*
* 1954 &ndash; *Zoe lager bølger*
* 1954 &ndash; *Sigarettsmuglerne*
* 1954 &ndash; *Hans glemte jeg*  
* 1957 – *[[Forelsket i Paris]]*
* 1949 &ndash; *[[Singoalla (film)|Singoalla]]*

## Referanser


## Eksterne lenker
*
Tom Cumberworth

**Tom Cumberworth** (født 12. januar 1988 i England) er en engelsk fotballspiller som har spilt for en engelsk fotballklubb. Han er midtbanespiller og spiller nå for Derby County i Football League Championship.

Cumberworth, som har vært en del av Derby sitt fotballakademi, skrev under på sin første profesjonelle kontrakt, en 6-måneder lang kortidskontrakt, den 8. mai 2006. Han har fortsatt ikke spilt noen obligatoriske kamper for Derby. 

## Karriere som spiller

## Eksterne lenker
*  Spillerprofil på hjemmesiden til Derby County
Sophie Marceau

**Sophie Marceau** (født 17. november 1966 i Paris i Frankrike) er en fransk skuespiller.

Fødenavnet hennes er **Sophie Danièle Sylvie Maupu**, og hun spilte sin første rolle i en film 1980 da hun bare var 14 år gammel i den franske filmen *La Boum* som ble en suksess. I senere år har hun spilt spionen James Bonds kjærlighetsinteresse i filmen *[[The World Is Not Enough]]* og medvirket i filmen *[[Braveheart]]* som vant en Oscar for beste film.

Hun skrev i 2001 en delvis selvbiografisk bok som heter *Telling Lies*.

## Filmografi
* 2003 – *[[Alex & Emma]]*
* 1999 – *[[The World Is Not Enough]]*
* 1997 – *[[Firelight]]*
* 1999 – *[[En midsommarnattsdrøm (film 1999)|En midsommarnattsdrøm]]*
* 1995 – *[[Braveheart]]*

## Referanser


## Eksterne lenker
* Sophie Marceau &mdash; biografi, filmografi, billedgalleri og mer 
*
Michel Piccoli

**Jacques Daniel Michel Piccoli** (født 27. desember 1925 i Paris, død 12. mai 2020 i Saint-Philbert-sur-Risle) var en fransk skuespiller. Foreldrene var av italiensk opphav.

## Biografi
Piccoli var en fremstående skuespiller både på fransk TV og film. Han filmdebuterte i 1949 i *Le Point du Jour*, men det var først i 1960-årene han gjorde sitt gjennombrudd som hovedrolleinnehaver i en rekke anerkjente og innflytelsesrike kunstfilmer i Frankrike og Europa som *[[Skapt for kjærlighet]]* (1963), *Krigen er slutt*, (1966) og *[[Etegildet]]* (1973). Han var en av Luis Buñuels mest benyttede skuespillere med roller i blant annet *[[En kammerpikes dagbok]]* (1964) og *[[Dagens skjønnhet]]* (1967). 

Hans mest kjente engelskspråklige filmer er *[[Atlantic City (film)|Atlantic City]]* av Louis Malle og *[[Topaz]]* av Alfred Hitchcock. 

Årene 1966–1977 var han gift med sangerinnen Juliette Gréco.

## Filmer i utvalg
*  – *[[Fransk Cancan]]*
* 1954 – *[[Ernst Thälmann (film)|Ernst Thälmann]]*
*  – *[[Farlige bekjentskaper]]*
*  – *[[Jungelen dreper]]*
*  – *[[Paris danser]]*
*  – *Adieu Philippine*
* 1962 – *[[Voldsmenn]]*
*  – *[[Dagen og timen]]*
* 1963 – *[[Skapt for kjærlighet]]*
*  – *En kammerpikes dagbok*
*  – *[[Maske bak maske]]*
* 1965 – *[[Sovevognsmordet]]*
*  – *Krigen er slutt*
* 1966 – *Når leken er slutt*
* 1966 – *Vesenene*
* 1966 – *[[Brenner Paris?]]*
*  – *[[Pikene fra Rochefort]]*
* 1967 – *Den trettende fangen*
* 1967 – *[[Dagens skjønnhet]]*
*  – *Diabolik*
* 1968 – *Gullburet*
*  – *Dillinger er død*
* 1969 – *Melkeveien*
* 1969 – *[[Topaz]]*
*  – *[[De små ting i livet]]*
*  – *På fersk gjerning*
* 1971 – *Dager i grenseland*
* 1971 – *Audiensen*
*  – *[[Borgerskapets diskrete sjarm]]*
* 1972 – *Attentatet*
* 1972 – *Han, hun... og David*
* 1972 – *Bli rik, og elsk med kvinner*
*  – *Themroc*
* 1973 – *Blodig bryllup*
* 1973 – *[[Etegildet]]*
*  – *[[Frihetens fantom]]*
*  – *[[Atlantic City (film)|Atlantic City]]*
*  – *Sjefen*
*  – *Spion mot sin vilje*
* 1982 – *[[Natten i Varennes]]*
* 1982 – *Bak dørene*
* 1982 – *[[På et rom i byen]]*
*  – *Farens pris*
*  – *Farlig trekk*
*  – *[[Farlig lek]]*
* 1985 – *Adieu Bonaparte*
*  – *Ondt blod*
*  – *Noen dager i mai*
*  – *La Belle Noiseuse*
*  – *Gud griper inn*
* 2002 – *Belle toujours*
*  – *Froskenes fabelaktige spådom*
* 2007 – *Ne touchez pas la hache*
*  – *De la guerre*
*  – *Vi har en pave*
*  – *Holy Motors*

## Referanser


## Eksterne lenker
*
Gérard Philipe

**Gérard Philipe** (født 4. desember 1922 i Cannes, død 22. november 1959 i Paris) var en fransk skuespiller.

Hans far var hotelleier og familiens håp var at sønnen skulle studere medisin. I stedet valgte han skuespilleryrket. Han hadde en del småroller på scene og i film i starten av 1940-tallet.

Gjennombruddet og den internasjonale berømmelsen kom i 1947 med filmen *Hett blod*. I 1951 giftet han seg med Nicole Fourcade (1917–1990). De fikk to barn, men allerede i 1959 døde han av leverkreft, bare 37 år gammel. Han er en av de unge døde i fransk film og har fått legendarisk status i landet. Allerede i 1961 ble det gitt ut et minnefrimerke om ham. En filmfestival er oppkalt etter ham, og flere teatre, skoler og høyskoler i ulike deler av Frankrike.

## Filmografi i utvalg

## Referanser

## Eksterne lenker
*
Gérard Depardieu

**Gérard Xavier Marcel Depardieu** (født 27. desember 1948) er en franskfødt skuespiller, filmprodusent og -regissør med russisk statsborgerskap. Depardieu har medvirket i nesten 150 filmer siden debuten i 1965. I forbindelse med den franske president François Hollandes skattepolitikk for velhavere, har han pr. 2012 flyttet fra sitt hjemland til det belgiske tettstedet Néchin. 

Siden 3. januar 2013 har han russisk statsborgerskap. I 2019 ble en anklage om voldtekt henlagt pga bevisets stilling, men saken ble gjenåpnet sommeren 2021. Depardieu er siktet for å ha overfalt en ung fransk skuespillerinne i sitt hjem i Paris i august 2018. Depardieu avviser anklagen.

Tidligere har han stått president Putin nær og kritisert den russiske opposisjonen, men våren 2022 gikk han ut mot president Putin som Depardieu ellers har omtalt som en venn. «Det russiske folket er ikke ansvarlig for sine lederes gale og uakseptable utskeielser», uttalte han. Medlemmer av dumaen mener at Depardieu bør fratas sitt russiske statsborgerskap, og fratas sine to leiligheter i byene Saransk og Groznyj, «som kan gis til foreldreløse barn».Ole Kristian Strøm: «Gérard Depardieu ut mot vennen Putin – Kreml slår tilbake», *[[Dagbladet]]*

Depardieu har spilt i en rekke filmer, i en blanding av historiske dramaer og svært lett underholdning. Han har spilt historiske skikkelser som Georges Danton og Christofer Colombus og berømte litterære skikkelser som Cyrano de Bergerac, Jean Valjean og greven av Monte Cristo. På den annen side har han fremstilt Obelix flere ganger, og spilt i den romantiske lettvekteren *[[Grønt kort]] - adgang USA*. 

Hans siste rolle var som detektiven Maigret i 2022.
## Filmografi i utvalg

## Referanser


## Eksterne lenker

*
Jacques Villeret

**Jacques Villeret** (født 6. februar 1951, død 28. januar 2005) var en fransk skuespiller.

## Filmografi
* *[[Robert et Robert]]* (1978)
* *[[Bête, mais discipliné]]* (1979)
* *[[Mookie]]* (1998)
* *[[Sommar vid Loire]]* (1999)
* *[[Un crime au paradis]]* (2001)
* *[[Un aller simple]]* (2001)
* *[[Effroyables Jardins]]* (2004)

## Referanser


## Eksterne lenker
*
Maurice Ronet

**Maurice Ronet** (1927–1983) var en fransk skuespiller. Han var gift 1950-1956 med skuespilleren Maria Pacôme og fra 1980 til sin død (av kreft) med Josephine Chaplin.

## Filmografi i utvalg
* 1949 – *[[Pariserungdom]]*
* 1953 – *[[Giftblomsten]]*
* 1958 – *[[Heisen til skafottet]]*
* 1960 – *[[Het sol]]*
* 1964 – *Le voleur de Tibidabo*
* 1969 – *[[Svømmebassenget]]*

## Referanser


## Eksterne lenker
*
Hannele Pokka

**Pirkko Hannele Pokka** (født 25. mai 1952 i Ruovesi) er en finsk politiker (Senterpartiet). Hun har vært fylkesmann i Lapplands län siden 1994. Hun er den femte personen som innehar den stillingen, og den første kvinnen.

Hun er gift med Esko Tavia, som er kommunedirektør i Simo kommune, og de har en datter. Pokka har publisert en del faglitteratur.

## Politisk karriere
* Ansatt i justisdepartementet 1975
* Jurist på MTK (Landtbrugsprodusenternes sentralforbund) 1976–1979
* Suppleant i assuransretten  1977–1979
* I finske landstinget 1979–1994
* Justisminister 1991–1994
* Fylkesmann 1994–

## Referanser


## Eksterne lenker
*
Nikis Theophilakis

**Nikis Theophilakis** (født 1971) er en norsk skuespiller som også er utdannet kunstfotograf.

## Skuespillerkarriere
Han spilte rollen som grønnsakshandleren Naeem i TVNorges julekalender *[[Jul i Tøyengata]]*, og nissen Svein i de tre julekalenderne *[[Nissene på låven]]* (2001), *[[Nissene over skog og hei]]* (2011) og *[[Nissene i bingen]]* (2021).

Fra 2006 til 2017 spilte han rollen som Pelle Krogstad i såpeoperaen *[[Hotel Cæsar]]*. Han har også spilt i en rekke reklamefilmer, blant annet for dagligvarekjeden Rimi, der rollefiguren hans ble kjent for replikken «Å, er du gravid, eller?».

### Roller på film og TV

## Annet
Theophilakis har en lang fartstid som speiderleder i Norges speiderforbund.

Han kom til finalen i første runde av TVNorges *[[4-stjerners middag]]*.

## Familie
Han har gresk far og norsk mor. Hans farfar, Ioannis Theophilakis, var sølvvinner i 30 m militærrevolver, lagskyting i sommer-OL 1920.

## Referanser


## Eksterne lenker
*
217/I

**217/I** var et eksperimentelt sovjetisk luftvernmissil, et av Sovjets første luftvernsmissiler som ble testet ut i perioden 1909 til 1912.

## Se også
* 217/II

## Referanser
217/II

**217/II** var et eksperimentelt sovjetisk luftvernmissil, et av Sovjetunionens første.

## Se også
* 217/I
Peter Mathias Britanus Olsen Røwde

**Peter Mathias Britanus Olsen Røwde** (født 23. september 1876 i Rovde, Møre og Romsdal, død 21. april 1955 i Oslo) var en norsk industrimann. 

Røwde grunnla i 1900 engrosfirmaet Røwde & Co, som hadde agentur for utenlandske tekstiler og klær, samt kalosjer fra det svenske Gislaved. Røwde var imidlertid opptatt av at Norge skulle bli mer uavhengig av import, og i 1906 etablerte han Viking gummivarefabrikk i Heggedal i Asker. Fabrikken ble ødelagt av brann, og den første verdenskrig forsinket planene om en ny fabrikk. Men i 1920 var Askim Gummivarefabrik et faktum. Her ble det fra starten produsert gummifottøy, fra 1931 også gummidekk til kjøretøy. Fabrikken var Askims hjørnesteinsbedrift fram til opphøret i 1991.

I 1950 ble det etablert et eget selskap, Røwdehjul, for å ivareta agenturet for dekk- og slangesalget i Norge. Dette selskapet opphørte igjen i 1995, mens varemerket er beholdt for engrosvirksomheten av det opprinnelige Røwde & Co.

Røwde ble utnevnt til ridder av 1. klasse av St. Olavs Orden i 1932.

## P. M. Røwdes stiftelse
I 1992 etablerte Peter Mathias Røwdes slektninger P. M. Røwdes stiftelse, som blant annet deler ut årlige stipend til støtte for forskning om norsk økonomisk utvikling, med vekt på handel og industri.

## Referanser


## Eksterne lenker
* Digital bokkopi av Thorvald Aadahl: ''P.M. Røwde : en mann og hans verk'' (utgitt på Dreyer 1951)
R-16

**R-16** var et sovjetisk kjernevåpenbærende interkontinental ballistisk missil.

R-16 var sovjets første interkontinentale rakett. 

11K64 var en planlagt rombasert versjon av R-16-missilet.

## Eksterne lenker
* https://web.archive.org/web/20081011050633/http://www.russianspaceweb.com/r16.html
Liste over svenske oster

Dette er en liste over svenske oster.

*Ambrosia
*Billinge
*Blå Gotland
*Fontina
*Grevé
*Herrgårdsost
*Hushållsost
*Kryddost
*Kvibille Cheddar
*Kvibille Gräddädel
*Prästost
*Raketost
*Räkost
*Skinkost
*Stureost
*Svecia
*Västerbottensost
*Västgötaost
11K64

**11K64** var en planlagt rombasert versjon av det sovjetiske R-16-missilet. I juni 1966 la komitéen OKB-586 fram et forslag om en rekke rombaserte missilsystemer basert på R-14, R-16 og R-36-missilene. 11K64-systemet ble aldri testet i motsetning til systemene basert på R-14 og R-36 missilene da denne versjonen aldri kom lenger enn til designstadiet. Den ble omdøpt til Tsyklon-1 i etterkant.

## Eksterne lenker
* https://web.archive.org/web/20081011050633/http://www.russianspaceweb.com/r16.html
10KhN

**10KhN** var en bakkebasert mobil sovjetisk variant av den tyske V-1-missilet. Det ble laget i 1952.

10KhN var, sammen med 14Kh og 16Kh, videreutviklinger av 10Kh-missilet fra 1945, alle basert på det tyske V1-missilet. På grunn av manglende pålitelighet og nøyaktighet var det bare det originale 10Kh som ble satt i tjeneste, men bare i et lite antall. 10KhM var en sjøbasert variant av missilet. Begge hadde store problemer med kontrollsystemene.

## Referanser
Liste over svenske aviser

**Svenske aviser**

## Dagsaviser
*Se [[Liste over dagsaviser i Sverige]]*

## Fagaviser
*Fornvännen
*Forskning & Framsteg
*Illustrerad Vetenskap
*Spårstumpen
*Tandteknikern

## Magasiner
*Antik & Auktion
*Blandaren
*Fiskejournalen
*Svensk rodd
*Tidskriften Akvariet 

## Landsblader
*Calmare Nyckel
*Dackekuriren
*Gripen
*Helsingkroniten
*Herulens Hærold
*Ostroskopet
*Tuppluren
*Umindalen

## Ukeblader
*Allers
*Arbetaren
*Flamman
*Hänt Extra
*Ica Kuriren
*Internationalen
*Ny Teknik
*Offensiv
*Proletären
*Se & Hör
*Svensk Damtidning
Łyna

**Łyna** (tysk: *Alle*, russisk: Лава) er en elv nord i Polen og i Kaliningrad oblast i Russland. Den har en total lengde på 264 km, av dette ligger 190 km i Polen, noe som gjør den til den 11. lengste elva i dette landet. 74 km ligger i Russland. Nedslagsfeltet for elva er  7,126 km² (5,719 km² i Polen). 

Byer og landsbyer som ligger ved elva inkluderer blant andre:

## Eksterne lenker
*
Erik Tønseth

**Erik Tønseth** (født 7. august 1946 i Drøbak, død 12. desember 2022 i Oslo) var en norsk jurist og forretningsmann.

Tønseth var konserndirektør og konsernsjef i Kværner fra 1989 til 1998. Han mottok en gyllen fallskjerm på 20–23 millioner ved avgangen.

Tønseth arbeidet i Norsk Hydro fra 1971, hvor han var leder for landbruksdivisjonen fra 1979. Fra 1983 var han med i konsernledelsen.

## Referanser
Meldal (tettsted)

**Meldal** er et tettsted i Orkland kommune i Trøndelag. Tettstedet har  innbyggere per 1. januar  og et areal på  km², og ligger rundt 135 moh. Meldal var administrasjonssenter i Meldal kommune fram til kommunesammenslåingen 1. januar 2020.

Navnet *Meldal* kommer av «midt i dalen» – Medal'n – som også er den lokale uttalen av navnet, stedet blir også kalt for Midtbygda. En person bosatt i Meldal kalles *medaling*.

Meldal ligger i Orkladalføret, og lakseelva Orkla renner gjennom stedet.

Meldal barne- og ungdomsskole er lokalisert i tettstedet Meldal. Skolen er nybygd, første skoledag for elever, lærere og andre ansatte var mandag 28. januar 2013.

## Referanser
Matematisk induksjon

**Matematisk induksjon** er et logisk prinsipp i matematikk som kan brukes for å bevise påstander indeksert av naturlige tall. Metoden går ut på først å vise at påstanden gjelder for n=1, for så vise at **om** påstanden gjelder for et vilkårlig tall, så gjelder den for neste. Induksjonsprinsippet sier da at påstanden gjelder for alle naturlige tall.

## Metoden

Et induksjonsbevis består av flere steg. Anta at det er en påstand P(n) som vi ønsker å vise at gjelder for alle naturlige tall n. Vi går da fram som følger:

# **Grunntilfellet:** Vi må sjekke at påstanden gjelder for n=1, det vil si at P(1) er sann.
# **Induksjonssteget:** I dette steget antar vi at vi har vist at påstanden gjelder for n=k, det vil si, vi antar at P(k) er sann. Vi ønsker å vise at dette medfører at P(k+1) er sann. Induksjonsprinsippet sier da at påstanden gjelder for alle naturlige tall. Antakelsen vi gjorde (at P(k) er sann), kalles gjerne **induksjonshypotesen**.

Ideen bak induksjonsprinsippet kan illustreres med dominobrikker. Anta vi har en lang rekke dominobrikker stilt opp etter hverandre. 
# Dominobrikke nummer én faller.
# Om brikke nummer k faller, faller også nummer k+1.
Vi ser at disse to faktaene medførerer at alle brikkene til slutt vil falle.

## Eksempel
Induksjonsprinsippet kan illustreres med et eksempel. Vi ønsker å bevise følgende påstand:
:1+2+3+\cdots+n=\frac{n(n+1)}{2}, der *n* er et naturlig tall.

Sagt med ord, ønsker vi å vise at summen av de n første heltallene er lik formelen på høyresiden over. Første steg i induksjonsbeviset er å sjekke at påstanden stemmer for n=1. Dette er ikke annet enn å sjekke at summen av de én første tallene er lik \frac{1\cdot(1+1)}{2}. Siden
:1=\frac{1\cdot(1+1)}{2}
stemmer dette åpenbart.

Induksjonssteget består i å anta at påstanden stemmer for n=k, og vise at dette medfører at påstanden er sann for n=k+1. Det vil si, vi antar at
:1+2+3+\cdots+k = \frac{k(k+1)}{2}

Påstanden for n=k+1 sier at
:1+2+3+\cdots+k+(k+1) =\frac{(k+1)(k+2)}{2}

Vi regner:
:1+2+3+\cdots+k+(k+1) = \frac{k(k+1)}{2}+(k+1)=\frac{k(k+1)+2(k+1)}{2}=\frac{(k+1)(k+2)}{2}
Som var akkurat det vi ønsket å få. Vi har nå vist at om påstanden er sann for n=k, så er den sann for n=k+1. Ved induksjonsprinsippet er vi ferdige.

## Litteratur
* Lindstrøm, Tom (2006). *Kalkulus*. Universitetsforlaget. ISBN 9788215009773.
The Osbournes

***The Osbournes*** var en amerikansk realityserie som gikk på MTV fra 2002 til 2005. Serien omhandlet familien Osbournes noe uvanlige familie-liv. I serien fikk seerne møte faren Ozzy, moren Sharon, datteren Kelly og sønnen Jack.

Serien hadde svært gode seertall og regnes som en av de aller største suksesser som har gått på MTV. Seriens popularitet var med på å bane vei til flere lignende TV-serier. I 2002 ble den tildelt Emmy for beste reality.

Serien gikk på TVNorge fra 2002 til 2005.

Seriens åpningsvignett er en jazza versjon av Osbournes sang «Crazy Train». 

## Planlagt oppfølger
I 2009 ble den etterfulgt av den mislykkede serien *Osbournes Reloaded*, som det bare ble vist en episode av. Denne fikk svært hard medfart av kritikerne.

## Referanser


## Eksterne lenker
*
Vang gras

**Vang gras** er hjemmebanen til fotballaget Vang Fotballag fra Solvang på Hamar. Vang gras, som også kalles *Vangbana*, har i tillegg til hovedbanen i naturgress to treningsbaner, en i naturgress og en i grus. Vangbana har vært vertsbane for engelske lag som Nottingham Forest FC og Wimbledon FC i vennskapskamper og norske lag i cup-kamper, som f.eks Vålerenga.

## Eksterne lenker
* Vang gras
Stiklestad

**Stiklestad** (gammelnorsk *Stiklastaðir*, den lokale uttalen er *stekksta*) er et sogn og fire gårder i Verdal i Trøndelag. Sognets kirke er Stiklestad kirke som står på Stiklestad. Stedet er mest kjent for slaget på Stiklestad 29. juli 1030 da den kristne vikingkongen Olav den hellige ble drept. Slaget oppfattes ofte som et vendepunkt for innføringen av kristendommen i Norge.

## Slaget på Stiklestad

I Slaget på Stiklestad i 1030 falt kong Olav II Haraldsson (seinere kjent som Olav den hellige). Den døde kongen ble gravlagt i Nidaros, og helgenkåret der 3. august 1031. St. Olavs skrin i Nidaros domkirke var et viktig nordisk valfartssted fram til reformasjonen i 1537. 

Til minne om slaget og helgenkongen framføres på Stiklestad hver sommer *[[Spelet om Heilag Olav]]*, en dramatisk fremstilling av det som skjedde den siste tide frem mot Kongens død. *Spelet om Heilag Olav* hadde urpremière 29. juli 1954.

Dyre Vaas rytterstatue *Olav den Heilage løfter korset mot soleglad* står bakerst i spelamfiet, og ble avduket i 1973.

## Olavsstøtta

Olavsstøtta ble reist av stiftsamtmannen i Trondheim, baron Frederik Adeler (1764–1816). Den ble tegnet av Ole Lyng, kaptein, seinere oberst, og hogd i dansk sandstein og italiensk marmor av Nicolai Dajon (1748–1823), professor ved kunstakademiet i København.

Olavsmonumentet er plassert på «Olavshaugen» på Øver-Stiklestad med utsyn over Stiklestadsletta der Stiklestad kirke fra 1180 ligger mot vest og museet ligger mellom støtta og kirken. Ifølge tradisjonen er monumentet reist på stedet der skuret som Olav ble lagt i etter at han falt, skal ha ligget. Det første steinmonumentet på dette stedet var et minnesmerke av teglstein med kors øverst. Dette ble reist i 1710 og omtalt som Lemfortstøtta; den sto fram til 1879.

## Kirke og kultursenter

Stiklestad Nasjonale Kultursenter (SNK) forvalter Olavsarven. SNK omfatter et bygdemuseum, friluftsscene, det rekonstruerte langhuset *Stiklastadir*,  konferansehotell og restaurant. 

Stiklestad kirke er en romansk langkirke fra 1180. Som en del av anlegget finnes også det katolske St. Olavs kapell og det ortodokse Hellige Olavs kapell.

## Prosti
I 2019 ble Stiklestad prosti etablert da Nord-Innherad og Sør-Innherad prostier ble slått sammen.

## Referanser


## Litteratur
*

## Eksterne lenker
* 
* Stiklestad (SNK) Hjemmeside for Stiklestad Nasjonale Kultursenter.
Tittinghalla

**Tittinghalla** er et fjell i Inderøy kommune i Trøndelag. Det har en høyde på 268 meter over havet.

Tittinghalla ligger på Utøy, med utsikt til Skarnsundet og Skarnsundbrua, og ut igjennom Trondheimsfjorden mellom Ytterøy og Mosvik.

Mosjonsløpet *Tittinghalla Rundt* ble første gang arrangert i 1966. Løypen er 13,5 kilometer lang og har start og mål ved Utøy barneskole.

## Se også
* Storknuken, kommunens høyeste punkt
* Marsteinsvola, 442 moh

## Referanser




## Eksterne lenker
* Tittinghalla Rundt Informasjon om mosjonsløpet
Internasjonal konvensjon om sivile og politiske rettigheter

**Den internasjonale konvensjonen om sivile og politiske rettigheter** (forkortelse: **SP**) er en FN-konvensjon basert på Verdenserklæringen om menneskerettighetene. Den ble underskrevet den 16. desember 1966 og trådte i kraft den 23. mars 1976.

Opprinnelig var det FNs menneskerettighetskommisjon som skulle overvåke medlemslandenes overholdelse av konvensjonen. Menneskerettighetskommisjonen bestod av 18 eksperter som møttes tre ganger i året, valgt av medlemslandene selv. Etter langvarig kritikk mot denne kommisjonen, ble den erstattet med FNs menneskerettighetsråd i 2006.

Konvensjonens første tilleggsprotokoll opprettet en klageinstans hvortil individer fra medlemslandene kan levere klager for gjennomgåelse av Menneskerettighetsrådet. Den andre tilleggsprotokollen fordømmer dødsstraff.

FNs konvensjon om sivile og politiske rettigheter var (per 2017) ratifisert av 170 land. De fleste medlemslandene har ratifisert konvensjonen med bestemte reservasjoner.

## Norsk gjennomføring

Norge ratifiserte konvensjonen i 1972. Norge har reservert seg angående plikten til å holde unge lovovertredere og domfelte adskilt fra voksne, at Riksrettens dommer ikke kan ankes, at det er begrensninger i adgangen til å anke fellende straffedommer, og at Norge ikke har et forbud mot krigspropaganda (art. 20 (1)). I 1999 ble konvensjonen (og dens to protokoller) inkorporert i menneskerettsloven som norsk lov.

## Se også
* Internasjonal konvensjon om økonomiske, sosiale og kulturelle rettigheter (ØSK)

## Referanser


## Eksterne lenker
* Den internasjonale konvensjonen om sivile og politiske rettigheter med protokoller (norsk oversettelse, vedlegg til menneskerettsloven)
* OHCHR: International Covenant on Civil and Political Rights (konvensjonsteksten på engelsk)
* Oversikt over konvensjonsmedlemmene og deres eventuelle reservasjoner mm.  (engelsk)
Oldham

**Oldham** er en stor by i Stor-Manchester i England. Den ligger i ytterkanten av grevskapet i fjellet Penninene, og er den største byen og administrasjonssenteret i det selvstyrte distriktet Oldham. Den ligger mellom elvene Irk og Medlock, 8,5&nbsp;km sør-sørøst for Rochdale og 11,1&nbsp;km nordøst for Manchester. Ved folketellingen i 2011 hadde byen en befolkningen på 96 555 innbyggere, en tilbakegang siden 2001 på 103 544 innbyggere.

## Beskrivelse
Historisk har byen tilhørt Lancashire. Den ble et viktig sentrum for tekstilproduksjon på 1800-tallet, og opplevde eksplosiv vekst under den industrielle revolusjon. Den var blant de første industrialiserte byer, og ble raskt en av de aller viktigste sentrene for bomull- og tekstilindustrier i England. Ved dens høydepunkt var Oldham det mest produktive stedet for bomullsspinning i verden, og produserte mer bomull enn Frankrike og Tyskland til sammen. Oldhams tekstilindustri fikk en kraftig tilbakegang på midten av 1900-tallet og byens siste fabrikk ble stengt i 1998. Nedgangen i tekstilindustrien førte til en depresjon for økonomien i Oldham. Dagens Oldham er i hovedsakelig en boligområde og et senter for videregående utdannelse og kulturaktiviteter. Den skiller seg fortsatt ut arkitektonisk ved bygningene for den tidligere bomullsproduksjonen og andre bygninger tilknyttet denne forgagne industrien.

## Idrett
Oldham har en profesjonell fotballklubb, Oldham Athletic.

## Referanser


## Eksterne lenker
* 

* Oldham Council
* Oldham hos GENUKI, inkludert genealogisk data og historiske beskrivelser
* Oldham Carnival
Stasjonsvogn

En **stasjonsvogn** er en biltype som takket være sin karosseriutforming har større lasteromsvolum enn en sedan, halvkombi eller kupé. Dette får den ved at taket har full høyde fra kupeen og bakover i bilens lengde. På den måten får bilen et stort lasterom bak i stedet for et eget, lukket bagasjerom. De fleste stasjonsvogner har dessuten bakseter som kan felles ned, slik at volumet på bagasjerommet kan økes ytterligere. Dette gjør det enklere å frakte store og lange objekter.

## Historie
Ordet stasjonsvogn kommer fra det engelske begrepet *Station Wagon* (brukt i USA, Canada, Australia og New Zealand). Stasjons-terminlogien kom fra det opprinnelige engelske navnet *Depot Hacks*, som beskrev transportmidler spesiallaget for transport av gods ved jernbanestasjoner. Disse ble også brukt til å frakte mennesker og reisegods fra togstasjonen og til deres hjem.

De første *Depot Hacks* var hest med vogn, men da automobilen kom på banen, ble det bygget biler spesialtilpasset transport av større mengder bagasje og flere mennesker. *Depot Hacks* ble senere kalt *Station Wagons* på engelsk og dette har blitt til ordet *stasjonsvogn* på norsk.

På britisk engelsk kalles bilene for *estate car* eller bare *estate*, noe som på norsk kan oversettes til fin eiendom / herregård. På 60- og 70-tallet kalte Volvo sine stasjonsvognmodeller for *herregårdsvogn*, Opel har brukt betegnelsen *caravan* og Toyota *touring* om sine stasjonsvognmodeller. Disse spesielle betegnelsene er senere forlatt. På fransk brukes ofte betegnelsen *break*, og på spansk *familiar*.

I grisgrendte deler av Norge var det tidligere drosjer/stasjonsvogner som ble brukt som bårebiler. Disse fungerte som en slags ambulanse, men med minimalt medisinsk utstyr.

## Noen andre forskjellige modeller
*Chrysler PT Cruiser
*Volvo 850
Sølenstua

**Sølenstua** et sted i Engerdal kommune i Innlandet. Der ligger Sølenstua Camp og Hytter og Sølenstua flyplass. Stedet ligger ved fylkesvei 217.

## Referanser
Hypertermi

**Hypertermi** er forhøyet kroppstemperatur (over 38,2 ℃) som en følge av at organismens varmeproduksjon øker mer enn varmetapet. 

Dette skjer ved at musklene utvikler varme som kroppen ikke blir kvitt. Det kan oppstå i varmt vær, særlig i forbindelse med væskemangel (dehydrering) ettersom mennesker bruker mye vann for å holde temperaturen nede, både ved svette og ved at vanndamp pustes ut.

## Overoppheting
Ved overoppheting er kroppstemperaturen mellom 37 ℃ og 40 ℃. Vanlige symptomer er hodepine, svimmelhet, tørste, muskelsvakhet eller muskelkramper, kvalme og brekninger.

Symptomene er mildere enn ved heteslag, og de går typisk raskt tilbake med god væsketilførsel og avkjøling.

## Heteslag
Heteslag, også kalt solstikk eller heteutmattelse, er en livstruende tilstand karakterisert ved forhøyet kroppstemperatur over 40 ℃, vanligvis kombinert med lavt blodtrykk og nedsatt bevissthet eller bevisstløshet.

Sjansen for heteslag øker i varmt vær med høy luftfuktighet. Kroppen utvikler varme og svette som ikke fordamper, noe som hindrer en avkjølende effekt.

### Symptomer
Solstikk ytrer seg ved hodepine, kramper og bevissthetsforstyrrelse. Symptomene har i hovedsak sin årsak i forhøyet kroppstemperatur, men kan også oppstå hvis hodet er utsatt for direkte oppvarming over lang tid.

## Referanser
Odd Karsten Tveit

**Odd Karsten Tveit** (født 1945) er en norsk journalist, forfatter og sosialøkonom. Han har Midtøsten som fagfelt og har skrevet flere bøker om emnet. Tveit var utenrikskorrespondent for NRK i tre fireårsperioder, fra 1979 til 1983, fra 1990 til 1994 og fra 2003 til 2007, samt et sommervikariat for Kjell Gjøstein Resi som Midtøsten-korrespondent sommeren 1978.

## Bakgrunn
Tveit ble cand. oecon. ved Universitetet i Oslo i 1971. Han ble deretter forskningsstipendiat og forsker i petroleumsøkonomi ved Fondet for markeds- og distribusjonsforskning. oljemedarbeider i Aftenposten og Oslo-redaktør i oljemagasinet Noroil. Fra 1973 til 2015 var han NRK-medarbeider; først med oljeutviklingen i Nordsjøen som spesialfelt og deretter tilknyttet NRKs utenriksredaksjon. Siden 1978 har Tveit hatt Midtøsten som interesseområde og arbeidsfelt, først som utenrikskorrespondent, senere som major i UNIFIL og som faglitterær forfatter. Han har bodd i Amman, Beirut, Kairo og Jerusalem.

## Kritikk fra pro-israelsk hold
Enkeltpersoner og grupperinger fra kristenkonservativt og pro-israelsk hold har framsatt kritikk mot Tveit for hans dekning av Midtøsten. Felleskomiteen for Israel gikk i 2003 så langt som å kalle ham en PLO-agent. Samme gruppering ga også Midtøsten-korrespondent Lars Sigurd Sunnanå lignende kritikk. I 1985 mottok han tildels hard kritikk fra israelsk hold for boken *Nederlag*, som omhandlet Israels krigføring i Libanon. 

## Bibliografi
Tveit har mottatt flere priser for sine bøker, blant annet Brageprisen.

### Oversettelser

## Priser
* 2012 &ndash; Hedersprisen under Gullruten 2012
* 2005 &ndash; Brageprisen for faglitteratur (*Krig & diplomati*)
* 2002 &ndash; Gullruten &ndash; Beste dokumentar/dokumentarserie (*Brennpunkt: Sporene etter Sharon*)
* 1985 &ndash; Førsteprisen i Cappelens dokumentarkonkurranse (*Nederlag, Israels krig i Libanon*)

## Referanser


## Eksterne lenker
* Biografi hos NRK
Somerset County (Maryland)

**Somerset County** er et fylke i den amerikanske delstaten Maryland. Det ligger sørøst i staten og grenser mot Wicomico County i nord og Worcester County i øst. Det har også grense til delstaten Virginia i sør. 

Somerset Countys totale areal er  km² hvorav 736 km² er vann. I 2000 hadde fylket  innbyggere. Administrasjonssenteret ligger i byen Princess Anne.

Fylket ble grunnlagt i 1666 og har fått sitt navn etter Mary Somerset.

## Eksterne lenker
* 
* Somerset County Library
* Your Community Link: A Database of Community, Government, and Non-Profit organizations on the Lower Shore
* openstreetmap, geografisk plassering
Worcester County (Maryland)

**Worcester County** er et fylke i den amerikanske delstaten Maryland. Det ligger sørøst i staten og det grenser mot Somerset County i vest og Wicomico County i nordvest. Det har også grense til delstatene Virginia i sør og Delaware i nord.

Worcester Countys totale areal er  km² hvorav 574 km² er vann. I 2000 hadde fylket  innbyggere. Administrasjonssenteret ligger i byen Snow Hill.

Fylket ble grunnlagt i 1742 av land som ble utskilt fra Somerset County og har fått sitt navn etter en greve av Worcester.

 
## Eksterne lenker
*
Howard County (Maryland)

**Howard County** er et fylke i den amerikanske delstaten Maryland. Det ligger i de sentrale delene av staten og det grenser mot Anne Arundel County i sørøst, Baltimore County i nordøst, Carroll County i nord, Frederick County i nordvest, Montgomery County i vest og mot Prince George's County i sør.

Howard Countys totale areal er 656,69 km² hvorav 3,91 km² er vann. I 2000 hadde fylket  innbyggere. Administrasjonssenteret ligger i byen Ellicott City.

Fylket ble grunnlagt i 1838 fra land som ble utskilt fra Anne Arundel County og har fått sitt navn etter guvernør John Eager Howard, som også var offiser i den amerikanske borgerkrigen.

## Eksterne lenker
* 
* Howard County 26.9.2003 Wayback
*  Howard County 1.11.1996 Wayback
* OpenStreetMap.org geografisk plassering
Anne Arundel County

**Anne Arundel County** er et fylke i den amerikanske delstaten Maryland. Det ligger i de sentrale delene av staten og det grenser mot  Baltimore City og Baltimore County i nord, Calvert County i sør, Kent County i nordøst, Howard County i nordvest, Prince George's County i vest, Queen Anne's County i øst og mot Talbot County i sørøst.

Anne Arundel Countys totale areal er  km² hvorav 445 km² er vann. I 2010 hadde fylket 	537 656 innbyggere og administrasjonssenteret ligger i byen Annapolis som også er delstatshovedstad i Maryland.

Fylket ble grunnlagt i 1650 og har fått sitt navn etter Anne Arundell fra familien Arundell i Cornwall i England og hustru til Cæcilius Calvert, 2. baron av Baltimore.

## Referanser


## Eksterne lenker
* 
* Geografisk plassering
* Anne Arundel County Code 
* Anne Arundel Elections Statistics
* Annapolis and Anne Arundel County Conference and Visitors Bureau
* Anne Arundel County Business Directory
Sisters in Crime

**Sisters in Crime** er en organisasjon og et nettverk for kvinnelige forfattere, utgivere, bokhandlere og agenter innen kriminallitteratur. Organisasjonen ble grunnlagt i 1986 av forfatteren Sara Paretsky og andre kvinnelige deltakere på BoucherCon, en årlig konferanse for kriminteresserte. Sisters in crime har (2006) omkring 3400 medlemmer. Den er USA-basert, men aksepterer medlemmer fra hele verden og har egne underavdelinger i fem land: Australia, Canada, Sveits, Tyskland og Østerrike. 

Organisasjonens formål, som uttrykt på dens nettsider er:

«*Å bekjempe diskriminering av kvinner innen kriminallitteraturen, å opplyse utgivere og publikum om den forskjellsbehandlingen kvinnelige forfattere utsettes for, å høyne bevisstheten om deres bidrag til genren og å fremme den profesjonelle utviklingen til kvinner som skriver kriminallitteratur.*»


## Eksterne lenker
* Sisters in Crime – offisielt nettsted